Tillaga um að þrengja að grásleppuveiðum - Landssamband smábátaeigenda Tillaga um að þrengja að grásleppuveiðum Drög að reglugerð um hrognkelsaveiðar 2020 hafa verið birt í samráðsgátt stjórnvalda . Jafnframt er í gáttinni birt skýrsla vinnuhóps sjávarútvegs - og landbúnaðarráðherra sem falið var að koma með tillögur um hvernig hægt væri að draga úr meðafla við grásleppuveiðar , einkum spendýra og fugla . Í vinnuhópnum sátu fulltrúar frá ráðuneytinu , Fiskistofu , Hafrannsóknastofnun , Landhelgisgæslunni . Í skýrslu vinnuhópsins kemur m.a. fram að sérstakt eftirlitsátaks er þörf . Til að það skili árangri þurfa eftirlitsferðir að vera minnst 202 , sem er sá fjöldi sem þarf til að ná 5% þekju á næstu vertíð . „ Fiskistofa telur að hún ráði við þennan fjölda ferða án þess að ráða nýja eftirlitsmenn , en lítið annað sjóeftirlit mun á fara fram á sama tíma “ , eins og fram kemur í skýrslunni . Vinnuhópurinn hélt alls þrjá fundi og eftir því sem næst verður komist var hann settur á fót um miðjan október . Landssamband smábátaeigenda var ekki kunnugt um störf hans fyrr en á fundi með sjávarútvegsráðherra 27. nóvember , þar sem boðuð var birting reglugerðardraga í fyrstu viku desember . Á fundinum óskaði LS eftir að fá að sjá reglugerðardrögin en þeirri beiðni hafnaði sjávarútvegsráðherra . Vinnuhópurinn leitaði ekki með formlegum hætti eftir sjónarmiðum LS í starfi sínu . Í reglugerðardrögunum eru helstu breytingar frá gildandi reglugerð eftirfarandi :